OpenLLM-France/wikimedia huggingface dataset:
# Alvernia è Rodanu è Alpi

Alvernia è Rodanu è Alpe :
| Nome ufficiale: | Auvergne-Rhône-Alpes |
| [[Image:|120px|Bandera|border]] | |
| Statu: | Francia |
| Capilocu: | Lione |
| Superficia: | 69 711 km² |
| Pupulazione: | 7 757 595 ab. |
| Densità: | 111 ab./km² |
| Dipartimenti: | Ain (01), Allier (03), Ardèche (07), Cantal (15), Drôme (26), Isère (38), Loira (42), Alta Loira (43), Puy-de-Dôme (63), Rodanu (69D), Savoia (73) è Alta Savoia (74) |
| Circundarii: | 39 |
| Cantoni: | 242 |
| Cumune: | 4 189 |
| Situ ufficiale ||
L'Alvernia è Rodanu è Alpe (in francese:Auvergne-Rhône-Alpes) hè una regione francese. Cumporta 12 dipartimenti: Ain, Allier, Ardèche, Cantal, Drôme, Isère, Loira, Alta Loira, Puy-de-Dôme, Rodanu, Savoia è Alta Savoia.
U capilocu hè Liò, chì hè a più grande cità di a regione.
L'Alvernia è Rodanu è Alpe cunfina à u nordu cù a Burgogna è Franca Cuntea, à levante cù a Svizzera è l'Italia, à u sudu cù a Pruvenza, Alpe è Costa Azzurra, à u sudu punente cù a regione di a Linguadoca è Russiglione è Meziornu è Pirenei è à punente cù a Nova Aquitania.
# Alà dei Sardi

Alà :
| Nome ufficiale: | Alà dei Sardi |
| Blasone | |
| Statu: | Italia |
| Regione: | Sardegna |
| Pruvincia: | Sassari |
| Cuurdinate: | 40° 39' 0" N - 9° 20' 0" E |
| Altitudine: | 700 m |
| Superificia: | 188,6 km² |
| Pupulazione: | 1.940 ab. |
| Densità: | 10 ab./km² |
| Merre: | Francesco Pitzalis |
| Codice pustale: | 07020 |
| Codice ISTAT: | 104003 |
| Indicativu tel.: | 079 |
| Nome di l'abitanti: | Alaesi |
| Santu patrone: | Sant'Agustinu |
| Festa patrunale: | u 29 d'aostu |
| Situ ufficiale ||
Alà dei Sardi (saldu: Alà o Elà) hè una cumuna di a pruvincia di Sassari. Hà 2000 abitanti, ed hè situata in a righjoni storica di u Montacutu. A so lingua hè u locudoresu sittintriunali, una varietà di sardu un pocu influinzata da u lessicu corsu di a Gaddura. L'ecunumia si basa principalmenti annantu à l'agricultura è annantu à u pasturiu (pecuri è vacchi). Ogni annu - in u prima branu - in Alà dei Sardi si curri u Trufeu internaziunali di Cursa Campestra "ALASPORT", è ci participighjani i più impurtanti curridori di u mezufondu mundiali (primatisti mundiali, campioni mundiali è olimpichi). U trufeu hè unu di i più impurtanti d'Auropa pà i participanti. U quattru uttrovi ci hè in Alà a festa di Santu Franciscu, è ci hè da magnà è da bia pà più di deci milla piligrini chì venini da a Sardigna sana.

## L'orighjini

I primi abitanti di Alà dei Sardi sò stati Balares è Ilienses, dui populazioni trà i più feroci di i tempi antichi. Sò risciuti à tena à bada l'antichi Romani, chì erani i patroni di u mundu à quiddi tempi. Si dici chì Alà era u capilocu di i Balares, parchì Alà si dici ancu Balà in lingua sarda, è dunqua pò vulè dì "cità di i Balares". Oghji in u territoriu d'Alà ci sò una vintina di siti archiulogichi di u periodu nuragicu, è calchì naracu sempri bè cunsirvatu. Dapoi, ancu a zona hè stata rumanizata, ma ci sò dinò tanti tuponimi di lingua nuragica, è quistu faci pinsà chì a rumanizazioni hè stata tardiva è pocu efficaci. In u Medievu, Alà dei Sardi hà fattu parti di u Ghjudicatu di Torres, è dapoi à a paci d'Aragona hè passatu à a Cuntrada di Olevà, in l'Incuntrada di Monti Acutu, chì facia parti di i pussidimenti di i Duchi di Gandia, nobili spagnoli.

## Oghji

Oghji u paesi hè in a pruvincia di Tarranoa-Timpiu, è hà una economia tradiziunali. Ma da pocu tempu s'hè svilupata l'arti di travaddà u suaru, chì pa qualità hè u meddu di a Sardigna. È ancu l'arti di travaddà i petri di i monti, chì sò richiesti in a Costa Smiralda (Tarranoa, Alzachena) pa rivestì i casi è i tanchi di i turisti. I maestri di muru d'Alà dei Sardi sò i più famosi pa i rivestimenti in petra, in tutta a Gaddura.

## Liami

* Alà dei Sardi
* Alasport
* Fotografia di Alà Archiviu 2008-05-16 at the Wayback Machine
# Alvito (Italia)

Alvito :
| Nome ufficiale: | Alvito |
| Statu: | Italia |
| Regione: | Laziu |
| Pruvincia: | Frusinone |
| Cuurdinate: | 41° 41' 00" N - 13° 44' 00" E |
| Altitudine: | 475 m |
| Superificia: | 51,72 km² |
| Pupulazione: | 2.852 ab. |
| Densità: | 55,14 ab./km² |
| Merre: | Duilio Martini |
| Codice pustale: | 03041 |
| Codice ISTAT: | 060004 |
| Indicativu tel.: | 0776 |
| Nome di l'abitanti: | Alvitani |
| Santu patrone: | san Valeriu |
| Festa patrunale: | marti successivu à la Penticosti |
| Situ ufficiale ||
Alvito (Aluite [ aˈlwiːtə ] in a lingua lucale) hè una cumuna taliana di a pruvincia di Frusinone, in u Laziu. Tene 2.852 abitanti. Si trova ind'è Valle di Cuminu.
# Alzi

Alzi (ò L'Alzi) hè una cumuna di u dipartimentu di a Corsica suprana. Face parte di l'antica pieve di Boziu (pieve)
Alzi :
| Dipartimentu | Corsica suprana |
| Còdice pustale | 20212 |
| Circundariu | Corti |
| Cantone | Bustanicu |
| Merre | |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 736 m massimale 1616 m minimale 577 m |
| Pupulazione | 17 ab. (1999) |
| Nome di l'abitanti | {{{nomab}}} |
| Àrea | {{{sup}}} km² |
# Amadei

Amadei hè una casata corsa. Hè dirivata da u nomu Amadeu. A casata veni da u fattu chì s'usava à dì "l'Amadei" quandu si trattava di i figlioli di un certu Amadeu.

## Liami

* Petru d'Orazio, E casate in Corsica Archiviu 2016-03-04 at the Wayback Machine

## Da veda dinò

* Casata corsa
* Amadeu
# Alyssum alyssoides

Alyssum alyssoides :
| Alyssum alyssoides ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Brassicales |
| Famiglia | Brassicaceae |
| Genaru | Alyssum |
| Nomu binuminali ||
| Alyssum alyssoides Carl Linnaeus, 1753 ||
Alyssum alyssoides hè una pianta chì faci parti di a famiglia di i Brassicaceae.

## Discrizzioni

Alyssum alyssoides hè una spezia di pianta arbacea appartinendu à a famiglia di i Brassicaceae. Si caratterizeghja da i piccioli ritti, aghjunghjendu di regula un'altezza da 10 à 30 centimi. I casci sò alterni, liniari à spatulées, incù bordi intrei. I fiora sò chjuchi, di culori giaddu vivu, ragruppati in gaspi densi in cima à i piccioli. I pitali sò attundati è appena scuddati à a so estremità. I frutti sò siliquetti liniari, cuntinendu picculi graneddi.

## Ripartizioni

Alyssum alyssoides hè urighjinaria d'Auropa, induva edda hè largamenti sparta. Omu a trova par u più in i righjoni mediterranii, ma hè ancu prisenti in altri parti di l'Auropa, in particulari in Francia, in iSpagna, in Italia è in Grecia. 'Ssa pianta cresci di regula in ambienti asciutti è pitricosi, tali i pratulini secchi, i penditi rucciosi è i bordi di stradeddi.
Alyssum alyssoides hè prisenti in Corsica.

## Tassunumia

Alyssum alyssoides hè u nomu scentificu accittatu par 'ssa spezia. Hè ancu cunnisciuta sottu à altri sinonimi, tali Alyssum calycinum, Alyssum montanum è Alyssum pyrenaicum. 'Ssi noma sò stati apradati in u passatu par disignà pupulazioni spicifichi di 'ssa pianta, ma i studii tassunomichi ricenti ani musciatu ch'eddi erani ragruppati in tuttu sottu u nomu di Alyssum alyssoides.

## Cunsirvazioni

Alyssum alyssoides hè una pianta rilativamenti cumuna è ùn hè micca cunsidarata com'è essendu in priculu d'estinzioni. Hè adattata à cundizioni ambiintali difficiuli è pò sopravviva in ambienti disturbati. Eppuri, certi pupulazioni poni essa minacciati da a distruzzioni di u so ambienti naturali divuta à l'urbanisazioni è à l'agricultura intinsiva. Hè dunqua impurtanti di prisirvà i zoni induva 'ssa pianta cresci cù u fini di garantiscia a so sopravvivenza à longu andà.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Alyssum alyssoides annantu à Wikimedia Commons.
# Alzu

L'alzu :
| Alnus glutinosa ||
| Classificazioni scentifica ||
| Regnu | Plantae |
| Divisioni | Magnoliophyta |
| Classa | Magnoliopsida |
| Ordini | Fagales |
| Famiglia | Betulaceae |
| Genaru | Alnus |
| Nomu binuminali ||
| Alnus glutinosa Linnaeus, 1753 ||
L' Alzu (Alnus glutinosa) hè un arburu chì faci partia di a famiglia di i Betulaceae. Si trova u più suventi vicinu à i fiumi è i vadini. Esistini quattru sottuspezii d'alzu:
* Alnus glutinosa subsp. glutinosa: in Auropa.
* Alnus glutinosa subsp. barbata: à u nordu di l'Anatolia.
* Alnus glutinosa subsp. antitaurica: à u sudu di l'Anatolia, raru.
* Alnus glutinosa subsp. betuloides: à l'estu di l'Anatolia.
Una stesa d'alzi hè una alziccia.

## In Corsica

L'alzu hè cumunu in Corsica. Hè mintuvatu à spessu in a tupunimia corsa. Par asempiu: Alzetu, Alzu di Leva, Alzi, Alziccia.

## Citazioni

Accadi chì l'alzu fussi mintuvatu in a cultura è a litteratura corsa. Par asempiu:
* in u pruverbiu: Focu d'alzu, focu falsu

## Da veda dinò

* l'arburi di Corsica
* Faiu
* Platanu

## Rifarenzi

* Archiviu 2007-02-26 at the Wayback Machine Tupunimi di Campuloru, Anton' Dumenicu Monti, 1976, Adecec
# Catetu

In un triangulu rittangulu hè dittu catetu (da u grecu káthetos, κάθετος: linia parpindiculari) ciascunu di i dui lati aghjacenti à l'angulu rettu. U latu oppostu à l'angulu rettu si chjama inveci iputenusa.

## Calculu di a lunghezza

A rilazioni fundamintali frà i lati d'un triangulu rittangulu hè stabilita da u tiurema di Pitagora, chì pò essa adupratu par calculà a misura d'un catetu quandu sò cunnisciuti i misuri di l'altri dui lati. Incù i metudi di a trigunumitria hè ancu pussibuli di ditarminà a misura d'un catetu cunniscendu a misura d'un solu di l'altri lati à tempu cù à l'ampiezza d'un di l'anguli acuti di u triangulu rittangulu.
In i formuli ripurtati quì sottu si indicarà incù i l'iputenusa, è incù c$_1$ è c$_2$ i dui cateti d'un triangulu rittangulu qualunqua. L'anguli opposti à i cateti c$_1$ è c$_2$ sarani rispittivamenti γ$_1$ è γ$_2$.

### Dati l'altri lati

A misura d'un catetu equivali à a radica quatrata di a diffarenza trà i quatrati di i misuri di l'iputenusa è di l'altru catetu. St'enunciatu hè una cunclusioni diretta di u tiurema di Pitagora.
$c_{1}={\sqrt {{i^{2}}-{c_{2}^{2}}}}\qquad c_{2}={\sqrt {{i^{2}}-{c_{1}^{2}}}}$

### Dati l'iputenusa è un angulu

A misura d'un catetu equivali à quidda di l'iputenusa multiplicata par u sinu di l'angulu oppostu, o par u cusinu di l'angulu aghjacenti.
$c_{1}=i\cdot \sin \gamma _{1}=i\cdot \cos \gamma _{2}$ $c_{2}=i\cdot \sin \gamma _{2}=i\cdot \cos \gamma _{1}$

### Dati l'altru catetu è un angulu acutu

A misura d'un catetu equivali à quidda di l'altru catetu multiplicata par a tangenti di l'angulu oppostu à u prima, o par a cutangenti di l'angulu aghjacenti.
$c_{1}=c_{2}\cdot \tan \gamma _{1}=c_{2}\cdot \cot \gamma _{2}$ $c_{2}=c_{1}\cdot \tan \gamma _{2}=c_{1}\cdot \cot \gamma _{1}$

## Cunsidarazioni

Incù u tiurema di Pitagora hè faciuli à dimustrà ch'è a misura d'un di i cateti hè sempri più minori ch'è quidda di l'iputenusa. Tinendu prisenti ch'è tutti i lati misurani più di zeru:
$c_{1}^{2}=i^{2}-c_{2}^{2}\Rightarrow c_{1}^{2}<i^{2}\Rightarrow c_{1}<i$
à a stessa cunclusioni si ghjunghji applichendu u tiurema di i sini.

## Pruiizioni di i cateti

I pruiizioni di i cateti (α, β) annantu à l'iputenusa sò strittamenti liati à a lunghezza di i cateti (à, b) da i siguenti rilazioni:
    ${\frac {a^{2}}{\alpha }}={\frac {b^{2}}{\beta }}=i$a ghjustificazioni pò essa truvata in u prima tiurema d'Euclide
    $a^{2}+\beta ^{2}=b^{2}+\alpha ^{2}$

## Da veda dinò

* Giumitria
* Giumitria euclidea
* Triangulu
* Toru (giumitria)
* Giumitria piana
* Angulu rettu
* Mezaretta
* Perimetru
* Sigmentu
* Triangulu isusceli
* Triangulu equilateru
* Tiurema di Pitagora
* Iputenusa
* Tangenti
* Trigunumitria
* Uttaedru

## Fonti

'Ss'articulu pruveni in parti o in tutalità da l'articulu currispundenti di a wikipedia in talianu.
# Catinacciu

U Catinacciu (o Catenacciu) hè una prucissioni di u vennar'è santu in parechji loca in Corsica. U Catinacciu hè una tradizioni d'urighjina antica antica liata à un forti sintimu rilighjosu. U catinacciu, l'omu chì strascina i cateni, riprisenta Cristu.

## Descrizzione

A prucessione é organizzata da une confraternità parrochjale o locale.
U più celebru hè u Catinacciu di Sartè. U penitenti hè vistutu di russu hè porta una cruci chì pesa 31,5 kilò. À u pedi drittu, t'hà una catena chì pesa 14 kilò. U penitenti casca très volti duranti a cirimonia, com'è Cristu in a cuddata versu u Golgota. À fiancu à u Catinacciu, ci hè dinò un penitenti vistutu di biancu. Iddu riprisenta Simonu di Cireni, quiddu chì fù ubbligatu da i suldati rumani à aiutà à Cristu à purtà a so cruci. Di fatti, duranti a prucissioni di u catinacciu, u penitenti biancu aiuta di quandu in quandu u penitenti russu à purtà a so cruci.

## Citazioni

Accadi chì U Catinacciu fussi citatu in a litteratura è a cultura corsa. Par asempiu in a canzona Sartè di Diana di l'Alba:
    Vennari Santu, contr’à u piccatu, U Catinacciu, croci hà purtatu
    Santa Maria, ghjesgia maiò, aprarà tutti li so purtò
    L’omu farà lu so viaghju è mandarà u Gran’ Missaghju
    Pà Cursichedda … Paci eterna … scaccià casticu, dolu è pena.

## Da veda dinò

* u Catinacciu di Sartè

## Liami

* U Catinacciu
* U Catinacciu Archiviu 2009-03-28 at the Wayback Machine
# Cattidrale Santa Maria Assunta

A cattidrale di Santa Maria Assunta, ancu chjamata chjesa di a Canonica, hè un'anziana cattidrale cattolica di Corsica. Hè situata annantu à a cumuna di Lucciana. Serìa stata archittetata versu a fine di u seculu XI o principiu di di u seculu XII.

## Storia

In l'antichità, Mariana hè stata una culonia rumana impurtante, fundata in u 93 a.C. da Marius. U cristianesimu ci si cullucò prestu - ci si trova unu cumplessu paleucristianu di a fine di u seculu IV - è a diocese di Mariana fù fundata mentre u seculu V. Quessa ne face unu di e prime di Corsica.
A diocese fece parte dopu di l'arcivescuvatu di Pisa in u 1092, cum'è tutti i viscuvati di Corsica. A cattidrale Santa Maria Assunta fù fundata annantu à u situ dettu di "A Canonica" à u seculu XI. Fù cunsacrata in u 1119 da l'arcivescu di Pisa.
A diocese hè culligata à l'arcidiocese di Genuva in u 1130, incù i viscuvati d'Accia è di u Nebbiu. Da u 1269 à u 1570, u vescu di Mariana ci si cullucò. A sedia viscuvale fù trasfirita à a Chjesa San Martinu di Viscuvatu in u 1440.
In u 1563, u papa Piu IV riunisce e diocese di Mariana è d'Accia, eppo i cancella cumplittamente in u 1570 à u prufittu di a diocese di Bastia. À u mumentu di u concurdatu di u 1801, tutti i viscuvati di Corsica fubbenu riuniti in a diocese d'Aiacciu.
A chjesa fù classificata cum'è munimentu storicu da Prosper Mérimée, vultendu di u so viaghju in Corsica, in u 1886. 'Stu edificiu hà molte cose in cumunu, oltre ch'è incù a ghjesa di San Parteu (in Lucciana), incù un'gruppu di ghjese di a Lucchesia, cum'è per esempiu San Petru di Valdottavu, Santa Maria Assunta, a Piazza di Brancoli è dui ghjese di l'Anglona in Sardegna suprana, San Nicola di Silanos di Sedini (ante 1122) è San Giovanni di Villalba (o Billalba).

## Architittura

Cattidrale d'architittura rumànica di u seculu XII, hè armuniosa, assai bè cunsirvata è rinnuvata. Hè unu di i più belli munimenti medievali di Corsica. Hè architettata sient'è un pianu rettangulare di basilica (18,40 x 34,70 metri), incù trè navate. A cattidrale hè fatta di scistu cipullinu, chì si suppone, pruvene da u Capicorsu. Ci sò quattru entrate.
Indrentu à a basilica, si pò vede una Santa Divota offerta da u principe Rainier III di Monacu in u 2003, è un grande Cristu in bronzu di Marie-Claude Sei Dominici, pittore è scultore cuntempuranea originaria di Lucciana.

## Note

* ↑ 'Ss'articulu pruvene in parte da l'articulu currispundente di a wikipedia in inglese.
* ↑ Camuffo (2016).
* ↑ Prosperu Mérimée, Note d'un viaghju in Corsica.
* ↑ Camuffo (2016).

## Bibliugrafia

* Ghjenuveva Moracchini-Mazel, E Chjese Rumaniche di Corsica, Klincksieck, CNRS, 1967

## Ligami

* Camuffo, Paola, Cattedrale di Santa Maria Assunta (Canonica) Archiviu 2021-02-28 at the Wayback Machine, Mediateca Culturale di a Corsica è di i Corsi, consultatu l'11 d'aprile di u 2016, http://m3c.univ-corse.fr/omeka/items/show/1092625 Archiviu 2021-02-28 at the Wayback Machine

## Da vede dinù

* Mariana
* Diocese di Mariana
* Santa Divota
# Cavaddu

Cavaddu Statu di cunsirvazioni: Vulnerable :
Classificazione scentifica :
| Regnu: | Animalia |
| Phylum: | Chordata |
| Classa: | Mammalia |
| Ordine: | Perissodactyla |
| Famiglia: | Equidae |
| Generu: | Equus |
| Spezia: | caballus |
Nomu binom. :
Equus caballus :
U cavaddu (o cavallu) hè un mammiferu.

## Citazioni

U cavaddu hè mintuvatu à spessu in i pruverbii è i sprissioni corsi. Par asempiu in i pruverbii:
* Cavaddu di trenta, mai più ch'eddi ci n'entri.
* Cavallu vechju ùn muta andatura, s'ellu a muta pocu dura.
* Cavaddu vechju, zecchi è moschi.
* U cavaddu cì ùn vò bia hè un gattivu zifulà.
* Hè l'ochji di u patronu chì ingrassa u cavaddu.
* Par via di u patronu si rispeta u cavaddu.
* Quand'è tù credi d'essa à cavaddu ùn sè mancu à pedi.
* Sproni mei è cavaddu di l'altri.
* U cavaddu ghjastimatu, u pelu li luci.
* U peghju calciu hè quiddu di u cavaddu mansu.
* À cavaddu dunatu, ùn fidià denti.
* À chì nasce sumere un diventa cavallu.
* Ciamannaccia, a forca di l'omini è u paradisu di i cavaddi.
o in a sprissioni:
* creda si annantu à un cavaddu di bronzu
# Cavaddu (Scacchi)

U Cavaddu (o Cavallu) (valori = 3) hè una pezza di u ghjocu di scacchi. Hè riprisintatu à spessu incù una testa di cavaddu. Hè u simbulu di i suldati a cavaddu, i cavaglieri. Ogni ghjucadori cumencia a partita incù dui cavaddi. Unu si trova com'è pusizioni iniziali annantu à l'ala di à Donna, trà a Torra è u Scemu, è l'altru annantu à u latu di u Rè. In nutazioni algebrica, i Cavaddi bianchi iniziani a partita in pusizioni b1 è g1 mentri i Cavaddi neri principiani in pusizioni b8 è g8.
Pussibuli mossi di u Cavaddu :

## Ligami

* U situ di a liga corsa di scacchi Archiviu 2007-11-30 at the Wayback Machine
* Lessicu francese-corsu di i scacchi

## Da vede dinù

* u ghjocu di Scacchi
* a Torra (Scacchi)
# Catedrale di Cità di Messicu

A Cattedrale Metropolitana di l'Assunzione di a Beata Vergine Maria in u celu di a Città di Messicu (Catedral Metropolitana de la Asunción de la Santísima Virgen María a los cielos de la Ciudad de México) hè a sede di l'Arcidiocesi di Messicu è si trova à u latu nordu di a Plaza de la Constitución, in u Centru Storicu di a Cità di u Messicu, in a demarcazione Cuauhtémoc.

## Descrizzione

Facendu parte di u cumplessu architettonicu sopra menzionatu in quella zona di a cità, hè dunque un Patrimoniu Mondiale da u 1987.
# Cauria

Cauria hè un situ archiulogicu situatu annantu à a cumuna di Sartè, à un altezza di 146 metri. U situ si cumponi di:
* a stazzona di a Funtanaccia, ancu chjamata a stazzona di u Diavuli
* l'infilarata di Stantari
* l'infilarata di Rinaghju

## Da veda dinò

* a stazzona di a Funtanaccia
* l'infilarata di Stantari
* l'infilarata di u Rinaghju

## Riferimenti

* Gaston Vuillier, L'isuli sminticati : Imprissioni di viaghju in l'isuli Baleari, a Corsica è a Sardegna, 1896, Hutchinson & Co (in inglesu)

## Liami

* Cauria Archiviu 2007-11-08 at the Wayback Machine
* Archiviu 2006-06-12 at the Wayback Machine U patrimoniu archeologicu sartinese, 2003, Adecec
# Ghjinestra

A ghjinestra :
| Calycotome spinosa ||
| Classificazioni scentifica ||
| Regnu | Plantae |
| Divisioni | Magnoliophyta |
| Classa | Magnoliopsida |
| Ordini | Fabales |
| Famiglia | Fabaceae |
| Genaru | Calycotome |
| Nomu binuminali ||
| Calicotome spinosa Linnaeus, 1753 ||
A Ghjinestra (Calicotome spinosa hè un arburettu chì faci parti di a famiglia di i Fabaceae. Si trova in i paesi è i rigioni situati intornu à u Mari mediterraniu. A ghjinestra hè alta sin'à dui metri. I fiori di a ghjinestra sò giaddi.

## Tassunumia

Parechji sinonimi di Calicotome spinosa sò:
* Spartium spinosum L.
* Calicotome fontanesii Rothm.

## Ripartizioni

Calicotome spinosa hè largamenti sparta in u circondu mediterraniu, in particulari in i paesi tali a Spagna, a Francia, l'Italia, a Grecia è a Turchia. Hè ancu prisenti in certi righjoni d'Africa suprana. 'Ssa pianta hà una prifarenza par i terri beddi assiccati è i climi caldi è asciutti.
Calicotome spinosa hè prisente in Corsica è cumuna. Hè tipica di a machja corsa, com'è a scopa o l'arbitru.

## Biulugia

A ghjinestra hè un arbustu à foglii parsistenti chì pò aghjunghja un'altezza da 1 à 2 metri. I so casci sò cumposti da picculi fuglioli verdi scuru è sò ricuparti di pela fini. I fiora di culaori giaddu vivu appariscini di branu è sò ragruppati in gaspi. Sò ricchi di nettaru, attirendu cusì l'insetti inamacatori tali l'abbi è i sbarrabattuli. I frutti sò vaini di culori brunu scuru cuntinendu parechji graneddi.

## Cunsirvazioni

Calicotome spinosa hè una spezia chì hè cunsidarata com'è essendu di prioccupazioni minori in termini di cunsirvazioni. Bench'edda possi essa affittata da a digradazioni di u so ambienti naturali duvuta à l'urbanisazioni è à l'agricultura intensiva, hè dinù largamenti sparta in a so zona di ripartizioni. Eppuri, hè impurtanti di surviglià u statu di e so pupulazioni è di piglià misuri di cunsirvazioni apprupriati par prisirvà 'ssa spezia è u so ambienti.

## Citazioni

Accadi chì a ghjinestra fussi mintuvata in a cultura è in a litteratura corsa. Par asempiu:
* in a paghjella:
    A mio ghjinestra fiurita
    O quant'ella spampilleghja
    Ghjunghjenu li giuvanotti
    È ti facenu la veghja
    Chì t'ùn mi teni più caru
    Credi ch'eo nùn mi n'avvega.
* o in a canzona L'odori di i nostri mesi, cumposta da Ghjacumu Fusina è Ghjuvan Paulu Poletti, è intarpritata da Canta u Populu Corsu:
    Maghju sente la ghjinestra
    Chì sbuccia per lu pughjale
    Inzeppisce fiuminale
    Verdiceghja la campestra
    L'acelli sparghjenu l'ale
    Si spalanca la finestra.

## Noti

* ↑ Jeanmonod & Gamisans (2013).
* ↑ www.paghjella.com

## Altri prugetti

* Calicotome spinosa annantu à Wikimedia Commons.

## Da veda dinò

* genista corsica
* l'arburetti di Corsica

## Rifarenzi

* paghjella.com Inventariu di e paghjelle
* Jeanmonod D. & Gamisans J. (2013) Flora Corsica (2 ed), Edisud.

## Gallaria d'imagini

* I spini
* I fogli
* Calicotome spinosa - Museum specimen
# Ghjennaghju

Ghjennaghju (o ghjinnaghju) hè u prima mese di l'annata è di u calendariu gregurianu. U nome vene di a parolla latina ianuarius, derivata di Ghjanu, diu anticu romanu di e porte.

## Citazione

U mese di ghjennaghju hè mintuvatu in uni pochi di pruverbii corsi:
* Diu ti vardi di un bon' ghjinnaghju.
* Intrutu ghjinnaghju, porta u boiu à u scupaghju.
* Matinati di maghju è sirintini di ghjinnaghju.
* Un bellu agliaghju si pone à luna di ghjinnaghju.
* L’acqua di ghjinnaghju alloca u vinu à maghju.
* Ùn hà paura di ghjennaghju, chì hà bon' panni, cantina è grataghju.
* Di ghjinnaghju, vai puru à u ghjallinaghju.
* In Sant'Antone di mezu ghjinnaghju, ghjugne u sole in ogni ghjallinaghju.
* Da ghjinnaghju, i ghjorna allongani di una zampata di ghjaddu.
* Ghjinnaghju uvaghju.
Ci hè dinù a puesia Ghjinnaghju scritta da Dumenicantone Versini (1872-1950) di Marignana, dettu Maistrale.

## Referenze

* Arnestu Papi, Manghjà è bia
* Ceccaldi, Matteiu, Dizziunariu corsu-francese, Pieve d'Evisa, Klincksieck, 1968
* Stefanelli, Marcedda, Tempu è staghjoni, U Taravu 176, ghjinnaghju 2009
# Ghjastema

A ghjastema hè u maledì.

## Citazioni

Accadi chì a ghjastema fussi mintuvata in a litteratura è a cultura corsa. Par asempiu, in i pruverbii:
* A ghjastema volta è ghjira, volta in capu à chì la tira.

## Rifarenzi

* Saravelli-Retali, 1976, A vita in Corsica per via di i pruverbii è i detti - La vie en Corse à travers proverbes et dictons, Nice: Don Bosco